UIDAI ಮಹತ್ವದ ಮಾಹಿತಿ: ಇನ್ಮುಂದೆ ಮನೆಮಂದಿಗೆಲ್ಲ ಒಬ್ಬರೇ ʼAadhaar PVC Cardʼ ಆರ್ಡರ್ ಮಾಡಲು ಅವಕಾಶ ನವದೆಹಲಿ: ಆಧಾರ್ ಕಾರ್ಡ್ ಸುಲಭವಾಗಿ ಕೊಂಡೋಯ್ಯುವ ದೃಷ್ಟಿಯಿಂದ ಯುಐಡಿಎಐ ಪಿವಿಸಿ ಕಾರ್ಡ್ ಅನ್ನ ಪರಿಚಯಿಸಿದೆ. ಕ್ರೆಡಿಟ್ಡೆಬಿಟ್ ಅಥವಾ ಪ್ಯಾನ್ಕಾರ್ಡ್ ಮಾದರಿಯಲ್ಲಿರುವ ಈ ಕಾರ್ಡ್ ದೀರ್ಘ ಬಾಳಿಕೆಯದಾಗಿದ್ದು, ಮಳೆ, ಬಿಸಿಲುಗಳಿಗೆ ಹಾನಿಯಾಗುವುದಿಲ್ಲ. ಇನ್ನು ಕಳೆದ ತಿಂಗಳು ಯುಐಡಿಎಐ ಅವರವರ ಕಾರ್ಡ್ಗಳನ್ನ ಅವರವರೇ ಆರ್ಡರ್ ಮಾಡಿ ತರಿಸುವುದಕ್ಕೆ ಅವಕಾಶ ನೀಡಿತ್ತು. ಆದ್ರೆ, ಸಧ್ಯ ಒಂದೇ ಕುಟುಂಬದ ಸದಸ್ಯರ ಆಧಾರ್ ಪಿವಿಸಿ ಕಾರ್ಡ್ ಅನ್ನು ಪ್ರತ್ಯೇಕ ಪ್ರತ್ಯೇಕವಾಗಿ ಆರ್ಡರ್ ಮಾಡಬೇಕಾಗಿಲ್ಲ. ಆಯಾ ಕುಟುಂಬದ ಸದಸ್ಯರಲ್ಲಿ ಯಾರಾದರೊಬ್ಬರು ಎಲ್ಲರ ಆಧಾರ್ ಪಿವಿಸಿ ಕಾರ್ಡ್ಗಳನ್ನು ಆರ್ಡರ್ ಮಾಡಬಹುದು ಎಂದಿದೆ. ಹೌದು, ಕಳೆದೊಂದು ತಿಂಗಳ ಹಿಂದೆ ಕಾರ್ಡ್ ಯಾರದ್ದೋ ಅವ್ರೇ ಆರ್ಡರ್ ಮಾಡ್ಬೇಕು ಎಂದು ಯುಐಡಿಎಐ ಹೇಳಿತ್ತು. ಈಗ ಇನ್ನೂ ಒಂದು ಹೆಜ್ಜೆ ಮುಂದೆ ಹೋಗಿದ್ದು, ಒಂದೇ ಕುಟುಂಬದ ಎಲ್ಲ ಸದಸ್ಯರ ಆಧಾರ್ ಕಾರ್ಡನ್ನ ಆ ಕುಟುಂಬ ಸದಸ್ಯರಲ್ಲಿ ಯಾರಾದರೊಬ್ಬರು ಅವರ ಮೊಬೈಲ್ ಸಂಖ್ಯೆ ನಮೂದಿಸಿ ಪಡೆದುಕೊಳ್ಳಬಹುದು. ಇದಕ್ಕೆ ಪ್ರತಿ ಕಾರ್ಡಿಗೆ ನಿಗದಿತ ಶುಲ್ಕ 50 ರೂಪಾಯಿ ಪಾವತಿಸಿದರೆ ಸಾಕು ಎಂದಿದೆ. ಟ್ವೀಟ್ ಮೂಲಕ ಮಾಹಿತಿ ನೀಡಿರುವ ಯುಐಡಿಎಐ, ಈ ಆರ್ಡರ್ ನೀಡುವುದಕ್ಕೆ ಬಳಸುವ ಮೊಬೈಲ್ಗೆ ಒಟಿಪಿ ದೃಢೀಕರಣ ಸಂದೇಶ ಬರುತ್ತೆ. ಅದನ್ನ ಬಳಸಿಕೊಂಡು ಆರ್ಡರ್ ನೀಡಬಹುದು ಎಂದಿದೆ. ಅದ್ರಂತೆ, ಆಧಾರ್ ಪಿವಿಸಿ ಕಾರ್ಡ್ ಆರ್ಡರ್ ಮಾಡಲು ಈ ವೆಬ್ಸೈಟ್ https:residentpvc.uidai.gov.inorderpvcreprint ಸಂಪರ್ಕಿಸಬಹುದು.